CELEX: 62011CN0155
Language: lv
Date: 2011-03-31 00:00:00
Title: Lieta C-155/11 PPU: Lūgums sniegt prejudiciālu nolēmumu, ko 2011. gada 31. martā iesniedza Rechtbank ’s-Gravenhage , tiesas sēdes vieta Zwolle-Lelystad (Nīderlande) — Bibi Mohammad Imran/Minister van Buitenlandse Zaken

23.7.2011   
            
            
               LV
            
            
               Eiropas Savienības Oficiālais Vēstnesis
            
            
               C 219/2
            
         Lūgums sniegt prejudiciālu nolēmumu, ko 2011. gada 31. martā iesniedza Rechtbank ’s-Gravenhage, tiesas sēdes vieta Zwolle-Lelystad (Nīderlande) — Bibi Mohammad Imran/Minister van Buitenlandse Zaken
   
   (Lieta C-155/11 PPU)
   2011/C 219/02
   Tiesvedības valoda — holandiešu
   
      Iesniedzējtiesa
   
   Rechtbank ’s-Gravenhage
   
      Lietas dalībnieki pamata procesā
   
   
      Prasītāja: Bibi Mohammad Imran
   
   
      Atbildētājs: Minister van Buitenlandse Zaken
   
   
      Prejudiciālie jautājumi
   
   
               1)
            
            
               Vai ar Direktīvas 2003/86 (1) 7. panta 2. punktu tiek pieļauts, ka trešās valsts pilsoņa, kas likumīgi uzturas dalībvalstī, ģimenes loceklim šīs direktīvas 4. panta nozīmē šī dalībvalsts atsaka iebraukšanu un uzturēšanos, pamatojoties tikai uz to, ka šis ģimenes loceklis nav nokārtojis atbilstoši šīs dalībvalsts tiesību normām paredzēto integrācijas pārbaudi ārvalstī?
               
                           1a.
                        
                        
                           Vai, lai atbildētu uz 1. jautājumu, nozīme ir tam, ka ģimenes locekļa gadījumā runa ir par astoņu šajā dalībvalstī likumīgi uzturošos bērnu, septiņi no kuriem ir nepilngadīgi, māti?
                        
                     
                           1b.
                        
                        
                           Vai, lai atbildētu uz 1. jautājumu, nozīme ir tam, vai ģimenes loceklim tā uzturēšanās valstī ir pieeja nodarbībām minētās dalībvalsts valodā?
                        
                     
                           1c.
                        
                        
                           Vai, lai atbildētu uz 1. jautājumu, nozīme ir tam, vai ģimenes loceklis, ievērojot viņa vai viņas izglītības līmeni un personīgo situāciju, it īpaši medicīniskas problēmas, ir spējīgs pārskatāmā laikposmā veiksmīgi nokārtot šo pārbaudi?
                        
                     
                           1d.
                        
                        
                           Vai, lai atbildētu uz 1. jautājumu, nozīme ir tam, ka netiek veikta nekāda pārbaude atbilstoši Direktīvas 2003/86 5. panta 5. punkta un 17. panta, kā arī Hartas 24. panta noteikumiem, vai Kopienas tiesību samērīguma principam?
                        
                     
                           1e.
                        
                        
                           Vai, lai atbildētu uz 1. jautājumu, nozīme ir tam, ka noteiktu citu trešo valstu pilsoņi, jau pamatojoties uz viņu pilsonību, ir atbrīvoti no pienākuma veiksmīgi nokārtot integrācijas pārbaudi ārvalstī?
                        
                     
         
      (1)  Padomes 2003. gada 22. septembra Direktīva 2003/86/EK par tiesībām uz ģimenes atkalapvienošanos (OV L 251, 12. lpp.).